medieval-data/medieval-latin-ner-HOME-Alcar huggingface dataset:
« Celestinus episcopus , servus servorum Dei , dilectis filiis Decano et Capitulo Carnotensi , salutem et apostolicam benedictionem . Ex parte vestra nostris est auribus intimatum quod venerabilis frater noster episcopus Carnotensis , de antiqua et approbata consuetudine ecclesie vestre , vobis juramento tenetur astrictus ad antiquas et rationabiles et precipue privilegiatas ejusdem ecclesie consuetudines fideliter observandas . Qui si forte super illarum aliqua dubius extiterit , testimonio et recordationi unanimi tocius vel majoris partis Capituli aut probationi juratorie trium vel quatuor ipsius ecclesie canonicorum tenetur , sine aliqua contradictione , sub eodem juramento parere . Hanc ergo consuetudinem ab episcopis vestris a retroactis temporibus observatam , sicut sine pravitate instituta esse dinoscitur , ratam habemus et auctoritate vobis apostolica confirmamus . Decernimus igitur ut nulli omnino hominum liceat , etc . . . . . . Datum Laterani , iiii nonas junii , pontificatus nostri anno quinto . »
« Celestinus episcopus , servus servorum Dei , dilectis filiis Decano et Capitulo Carnotensi , salutem et apostolicam benedictionem . Ad hoc sumus in apostolice sedis specula , disponente Domino , constituti ut ad statum ecclesiarum nostre considerationis aciem extendamus , et ut in statum debitum reduci valeant que in ipsarum dampnum seu prejudicium attemptantur sollicitius nichilominus laboremus . Quocirca vobis presenti pagina duximus indulgendum ut servos et ancillas ecclesie vestre qui , contra ipsius ecclesie dominium , communiam , seu conspirationem , aut rebellionem quamlibet aliam machinantur , vobis liceat auctoritate apostolica , appellatione remota , canonica districtione compellere ad debitum servitium eidem ecclesie Carnotensi plenarie exhibendum in omnibus et honorem , ut ; a vinculo quo forte super hoc tenentur astricti , eosdem possitis absolvere , auctoritatem vobis nichilominus concedentes . Volumus preterea et auctoritate presentium vobis tribuimus facultatem ut communiam Stampensem et omnes alios qui servos et ancillas supradictos a dominio ecclesie vestre in detrimentum ipsius recedere violenter compellunt , nisi commoniti resipiscere voluerint , ecclesiastica severitate , appellatione postposita , compescatis . Nulli ergo omnino hominum liceat , etc . . . . . . . . Datum Laterani , iiii nonas junii , pontificatus nostri anno quinto . »
« Celestinus episcopus , servus servorum Dei , dilectis filiis Decano et Capitulo Carnotensi , salutem et apostolicam benedictionem . Justis petentium desideriis dignum est nos facilem prebere consensum et vota que a rationis tramite non discordant effectu prosequente complere . Eapropter , dilecti in Domino filii , vestris justis postulationibus grato concurrentes assensu , auctoritate vobis presentium indulgemus ut nullus vos vel aliquem vestrum ad judicium pertrahat seculare , nisi ratione feodi , vel alterius secularis cujuslibet possessionis , super aliquo quod ad eam pertineat aliqua causa vertatur , vel aliquis a vobis coram judice seculari conventus in ejusdem presentia exceptiones quas contra vos proposuerit voluerit comprobare . Statuentes ut si aliquis contra hanc apostolice sedis indulgentiam venire presumpserit , licitum vobis sit in ipsum ecclesiastice districtionis sententiam , appellatione postposita , promulgare . Nulli igitur omnino hominum liceat , etc . . . . . . Datum Laterani , xiii kalendas julii , pontificatus nostri anno quinto . »
« Celestinus episcopus , servus servorum Dei , venerabili fratri archiepiscopo et dilecto filio archidiacono Senonensi , salutem et apostolicam benedictionem . Cum dilectis filiis Decano et Capitulo Carnotensis ecclesie , sentencia que super consuetudinibus et libertatibus ipsius ecclesie , de burgensibus Carnoti ad eorumdem canonicorum servicium recipiendis et defendendis , a nobis legitime lata fuerat , et antique et rationabiles consuetudines ejusdem ecclesie , ad quas observandas venerabilis frater noster Carnotensis episcopus juramento tenetur , approbata ipsius juramenti forma , a nobis fuerint plenius confirmate , et eisdem ab apostolica sede benigne fuerit indultum ut nulli liceat contra privilegia ipsius ecclesie , nisi super hoc speciale habuerit apostolice sedis mandatum , aliqua temeritate venire , libera ipsis facultate concessa servos et ancillas suas , qui contra eos , occasione communie vel cujuscumque rebellionis , venire presumpserint , ad servicium proprium revocandi , ac compositione que inter ipsos episcopum et Capitulum ecclesie Carnotensis , super precariis de Normannia , de Masengeio , de Ungreio , et de Alversio et super preposituris de Nongento , de Fontaneto , de Amilliaco et de Belsia amicabiliter intervenerat et fuerat redacta in scriptis , auctoritatis apostolice munimine confirmata , et eisdem indulto ne , sub seculari judice , nisi in causa possessionum que seculariter possidentur , vel cum reus exceptiones suas contra eos sub eis coram quibus convenitur legitime voluerit comprobare , ipsi vel eorum aliquis respondere cogatur ; ad instantiam dilecti filii nostri Radulfi , Carnotensis canonici , qui in promovendis negociis ecclesie sue oportune et importune non destitit laborare , ne que a nobis ipsis indulta sunt vel nostrarum litterarum munimine roborata , temeritate cujuslibet , in irritum valeant revocari , per vestre discrecionis studium , ipsi ecclesie voluimus paterna sollicitudine precavere ; ideoque discretioni vestre , per apostolica scripta , mandamus quatinus , que premissa sunt facientes auctoritate nostra irrevocabiliter observari , contradictores , si qui forsitan apparuerint , nisi ad admonitionem vestram a sua nequitia duxerint desistendum , ecclesiastica districtione , appellatione postposita , feriatis et faciatis , donec resipuerint , ab omnibus arctius evitari , nullis litteris obstantibus harum tenore facito , si que apparuerint a sede apostolica impetrate . Datum Laterani , xiii kalendas julii , pontificatus nostri anno quinto . »
« Celestinus episcopus , servus servorum Dei , dilectis filiis Decano et Capitulo Carnotensi , salutem et apostolicam benedictionem . Cum a nobis petitur quod justum est et honestum , tam vigor equitatis quam ordo exigit rationis ut id , per sollicitudinem officii nostri , ad debitum perducatur effectum . Eapropter , dilecti in Domino filii , vestris justis postulationibus apostolicum impendentes assensum , presenti pagina districtius inhibemus ne quis jura archidiaconatuum ecclesie vestre minuere vel perturbare presumat , aut decanatus sive ecclesias ad ipsorum archidiaconorum institutionem vel presentationem spectantes , archidiaconis qui pro tempore fuerint suum non impercientibus assensum , concedere , vel donare , vel alias alienare , vel ecclesias ipsas , vel earum presentationem , cujuscumque persone gracia vel ecclesie , sine assensu Capituli Carnotensis , attemptet . Statuentes ut si , contra hanc nostram inhibitionem , factum fuerit illud , viribus careat et penitus non servetur . Nulli ergo omnino hominum , etc . . . . . . . . . Datum Laterani , xii kalendas julii , pontificatus nostri anno quinto . »
« Raginaldus , Dei gracia , Carnotensis episcopus , Gaufridus , decanus , et universitas Capituli Carnotensis , et Henricus , Carnotensis archidiaconus , omnibus ad quos presentes littere pervenerint , in Domino salutem . Notum esse volumus universis , presentem paginam inspecturis , contentionem motam fuisse inter Hugonem de Folieto , fratrem et concanonicum nostrum , qui precariam de Girodeto , nomine ecclesie Carnotensis , possidet , et Johannem , presbyterum de Cronis , super medietate oblationum et candelarum , que , in festo sancti Stephani , in augusto , in capella de Girodeto consueverunt offerri . Dicebat enim predictus Hugo tam candelarum quam omnium oblationum , in predicto festo oblatarum , ad jus ecclesie Carnotensis et ipsum , nomine ipsius ecclesie , medietatem pertinere . Presbyter autem instanter asserebat in contrarium , dicens quod Ernaldus de Folieto predictorum reddituum medietatem predecessoribus ipsius presbyteri violenter abstulerat . Post multam igitur verborum altercacionem , de assensu utriusque partis , inter ipsos transactum est in hunc modum : ecclesia Carnotensis , vel aliquis nomine ipsius , in oblationibus vel aliis proventibus predicte capelle de cetero nil juris habebit , sed in integrum universi proventus predicti et oblationes ad presbyterum de Cronis qui pro tempore erit pertinebunt . Presbyter autem sabbato vesperas , die dominica de die missam vel de Spiritu-Sancto , si homines qui aderunt maluerint , die lune missam pro defunctis , in omnibus festis beate et gloriose virginis Marie , excepto festo Assumptionis , et universis festis que vigilias habent et precedentibus jejuniis honorantur , in sepedicta capella , per se , vel per alium , celebrabit , nisi inevitabili necessitate et casu inopinato fuerit impeditus . Si autem , die qua celebrabit dictus presbyter , ut dictum est , apud capellam , aliqua mulierum de Girodeto ad purificationem ad capellam ipsam accedere voluerit , admittetur ; aliis autem diebus eam matricem ecclesiam adire oportebit . Insuper , panes et omnia parrochialia jura ab hominibus de Girodeto , de cetero , absque contradictione aliqua , apud dictam ecclesiam de Cronis persolventur . Ut igitur transactio ista rata et inconcussa observetur in futurum , presens scriptum , de communi assensu nostro , ad petitionem predictorum Hugonis et presbyteri de Cronis , fecimus annotari et sigillorum nostrorum impressione muniri . Actum apud Josaphat , in domo episcopi , anno gracie MºCº nonagesimo quinto , mense augusto . »
« In nomine sancte et individue Trinitatis , Patris videlicet , et Filii et Spiritus Sancti , ego Heinricus , Francorum rex , Dei gratia . Si erga cultum Sanctorum et utilitatem ecclesiarum antiquorum institutio nos voluit esse devotos , quanto magis erga singularem memoriam nostre Salvationis , videlicet Dei genitricis , quam post Deum credimus et confidimus non solum nostre salutis amminisculum , sed etiam plenum effectum . Unde , pro adquisitione aeterne felicitatis admodum sollicitus , circumspexi si circa me aliquid haberem quod ejus famulatui et promerende gratie impendere possem . Et hoc mihi aliquantisper cogitanti , ad memoriam rediit canonicorum Carnotensis ecclesie , quam sepius inculcaverant , petitio , per quam , a diversis exhibitionibus et exactione illa que vulgari nomine vicaria vocatur , illum fiscum cui Uni-Gradus vocabulum est liberum et quietum deinceps esse concederem . Ego vero petitionis ipsorum exaggerando cumulum , universa concedo quecumque quelibet terra prefati fisci mihi meisque hactenus persolvere consueverat , quatenus in eo habitantes tutius vivere , et idcirco quecumque ab eis usibus canonicorum debentur plenius valeant reddere , exceptis quatuor sextariis vini de unoquoque arpenno , quos michi advocationis gratia retinui , quatinus si in posterum quis ei fisco injuriam inferre temptaverit , rege auxiliante superno , me advocatum sibi sentiat esse infestum . Et ut nostre liberalitatis munificentia omnibus sancte matris ecclesie fidelibus et nostris esset nota , summo studio et diligentia precipimus exarari et sigilli nostri impressione signari , quatinus quod manu pro pria signo crucis impresso statuimus esse ratum , per curricula succedentium temporum maneat inconvulsum . Et si quis hujus conventionis esse temptaverit violator , quod absit , iram Dei incurrat , atque nostra nostrorumque auctoritate convictus abscedat , et pro illicita presumptione auri libras centum regali fisco persolvat . Actum publice Parisius , anno Verbi incarnati M mo XLVIII vo , indictione i , regnante Haenrico rege xviii anno , xv kalendas maii .
« Noverint universi , presentes pariter et futuri , quod ego , Manasserius Malus-Vicinus , pietatis intuitu , pro remedio etiam anime mee et parentum meorum , dedit et perpetuo concessi ecclesie Beate-Marie Carnotensis , ad opus ipsius ecclesie , sexaginta solidos monete parisiensis , percipiendos apud Meduntam , in redditibus meis , singulis annis , mediante aprili . Cum vero opus et edificationem ipsius ecclesie per Dei graciam consummari contigerit , ipsa ecclesia nummos prefatos perpetuo habebit . Capitulum vero Carnotense , pietatis intuitu , in recompensationem etiam hujus elemosine , mihi concessit quod , quam citius me viam universe carnis ingredi contigerit , anniversarium meum in ipsa ecclesia perpetuo celebrabit . Quod ut ratum firmumque permaneat , presens scriptum sigilli mei impressione in testimonium feci roborari . Actum sollenniter Carnoti et datum super altare gloriose Virginis , anno gracie MºCº nonagesimo quinto , vº nonas octobris , astantibus ibidem multis , videlicet Raginaldo , venerabili episcopo Carnotensi ; Gaufrido , decano ; Crispino , cantore ; Willelmo , subdecano ; Gosleno , prepo sito de Auvers ; Symone et Roberto de Berou ; Petro de Richeborch , nepote meo ; Willelmo de Provemont ; Nivardo de Corgent et aliis multis . »
« Milo , comes de Barro et dominus de Puteaco , omnibus ad quos littere iste pervenerint , salutem in Christo salutis auctore . Notum fieri volumus universis litteras istas inspecturis quod nos dedimus et in servili conditione in eternum habendum concessimus Carnotensi ecclesie Beate-Marie virginis et ejusdem Capitulo unum servorum nostrorum , Galterium de Gillenivilla et heredes ejus , pro pace reformanda inter predictum Capitulum et Hugonem Harenc , inter quos processerat disceptatio . Hec autem donatio facta est assensu ipsius Galterii in nullo contradicentis . Quod ut ratum et firmum in posterum permaneat , scripti attestatione presentis et sigilli nostri munimine confirmamus . Actum anno gracie MºCºXCºVº . »
« G aufridus , decanus , et universum Carnotensis ecclesie Capitulum , omnibus ad quos littere iste pervenerint , salutem in nomine Salvatoris . Noverint universi , presentes pariter et futuri , quod , cum inter nos et heredes Roberti Godin controversia aliquanto tempore fuisset agitata , super tractu decime cujusdam territorii quod dicitur Latausa , et , occasione hac , dampna gravia jam hinc inde , atque incommoda , discordiam aspirassent , tandem , auctore pacis et amatore Deo consilia inspirante pacifica , concurrente utriusque partis grato assensu , celebrata est compositio in hunc modum , videlicet : quod , in primis , omnibus hinc inde odiis atque rancoribus de cordibus procul pulsis , dampnisque omnino remissis , prefati Roberti heredibus tractum memorate decime concessimus omnino possidendum , una cum jure integro majorie Fontanelle , sicut illam pater et antecessor eorum noscuntur habuisse ; farragines enim omnes , et paleas , et id grani quod ad terram , post minam et paleam , in area remanet , decimas quoque lini et cannabi percipient annuatim . Ipsi autem , super hiis omnibus supradictis , unusquisque , suo tempore , prout successive ad hereditatem accedet , fidelitatem nobis jurantes prestabunt in capitulo ; illis vero qui predicte terre dominabuntur , vel in ea ex parte nostra amministrabunt , hominium facient , et eisdem , quotiens illuc accedent , in stratis stramineis , in culcitris et lineis , tam ad lectum , quam ad mensam pertinentibus , sufficienter providebunt . Proprium autem servientem , si nobis placuerit , ad granum custodiendum in granica statuemus , nostris sumptibus procurandum . Quod ut memorie teneatur et stabile perseveret , sigilli nostri fecimus impressione muniri . Datum anno gracie MºCºXCºVIº , pridie kalendas maii . »
« Ego Gaufridus , comes Perticensis , notum facio universis presentem paginam inspecturis , quod ego gistum quod habebam in villa canonicorum Beate-Marie Carnotensis que dicitur Grandis-Hussus et ei appendentibus , pro amore Dei et remissione peccatorum meorum , quitavi in perpetuum , concedente uxore mea Mathilde , et filio meo Gaufrido , et fratribus meis Stephano , Rotrodo , Theobaldo , Wuillelmo . Quod ut ratum maneaf , litteris commendavi et sigilli mei impressione muniri precepi . Actum anno gracie MºCºXCºVIº , mense decembri . »
« Raginaldus , divina permissione , Carnotensis ecclesie minister humilis , omnibus Christi fidelibus , tam futuris quam presentibus , ad quos presentes littere pervenerint , salutem in Domino . Ad decorem domus Dei pertinet et honorem ut personatus ecclesiastici , qui majores dignitate sunt et nomine , stipendiis quoque sint et redditibus ampliores , ne quos forinsecus attollit dignitatis et nominis magnitudo intus premat rei familiaris angustia . Eapropter , precibus et mandato sanctissimi patris Celestini , pape , et precibus venerandi domini Michaelis , Senonensis archiepiscopi , libenti obtemperantes animo , personatum Cantorie Carnotensis , dignitate et nomine eminentem , stipendiis vero exilem , redditibus augmentare curavimus , in jus ejusdem personatus et augmentum perpetuum transfundentes pariter et donantes redditum quem apud abbatiam Sancti-Johannis-de-Valeia annuatim soliti sumus percipere , qui dicitur prebenda de Curvavilla ; ita ut de cetero eumdem redditum libere , quiete et integre percipiat quicumque Precentor Carnotensis extiterit . Redditus autem iste his constat , scilicet : quatuor modiis et sex sextariis annone , ad precium et valorem annone de Loeno , et duobus modiis avene , duobus quoque modiis vini , pisorumque duobus sextariis , pariter et sexaginta solidis , his tribus terminis , scilicet : in festo sancti Martini hyemalis , in capite Jejuniorum , in Pentecostes , persolvendis . Quia vero iste redditus , ad presens , nostra donatione a quodam clerico possidetur , quousque ipsum a dicto clerico , per commutationem beneficii competentis vel alio justo modo , liberari et vacare contingat , sepedicto personatui assignamus et statuimus decem libras , in molendinis nostris annonariis de Pongoino , interim capiendas , in Pascha scilicet centum solidos , et in festo sancti Remigii reliquos centum solidos . Capitulum quoque Carnotense , ad ejusdem personatus augmentationem , quod nos gratum habemus et acceptum , centum solidos confert et assignat , in computatione que dicitur tornus sive computatio de Purificatione beate Marie , singulis annis , capiendos . Actum est hoc publice et sollempniter in capitulo Carnotensi , presente venerando domino Michaele , Senonensi archiepiscopo , anno gracie MºCºXCºVIIº , mense januario . Quod ut firma et perhenni stabilitate perseveret , presenti scripto et sigilli nostri fecimus impressione muniri . »
« Gaufridus , decanus , et universitas Capituli Carnotensis , universis tenorem presentis pagine quacumque noticia percepturis , salutem in eo qui est salvator et salus universorum . Noveritis universi quod cum inter venerabilem fratrem nostrum Willelmum , subdecanum ecclesie nostre , et Rogerum , filium Roberti , majoris de Sancto-Mauricio , questio verteretur super procuratione cotidiana quam idem Rogerus , in mensa subdecani Carnotensis , jure sibi hereditario et feodaliter , vendicabat , dicto subdecano prorsus in contrarium asserente , tandem inter predictas partes transactum est et compositum hoc modo : memoratus igitur Wuillelmus , subdecanus , jamdicto Rogerio concessit ut , in quolibet festo duplici ecclesie nostre et quatriduanis processionibus Rogationum , dominica etiam in Ramis Palmarum et dominica proxima ante quadragesimale jejunium sacerdotum , Carnoti , si presens uterque fuerit , feodaliter in mensa subdecani vel etiam in domo sua , ipsius subdecani licentia , vel , si rationabili occasione fuerit detentus , per nuntium suum , transmissam procurationem persone sue tamen perciperet competenter . Sepedictus vero Rogerus residui temporis procurationem quam exigebat , supradicti subdecani arbitrio et conscientie reddendam , vel non reddendam , absolute reliquit , ita quod si ab ipso subdecano ad ipsius mensam , preter premissos dies , vocaretur , nullum ipsi subdecano vel successori suo posset per hoc prejudicium generari . Quod ut ratum in posterum perseveret , subdecanus ipse , pro se et pro successoribus suis subdecanis , firma , nobis approbantibus , concessione , sepedictus vero Rogerius , pro se et pro ipsius heredibus , interposita juramenti religione , firmavit . Nos etiam , a premissis partibus requisiti , presentem paginam inde conscribi et sigilli nostri fecimus impressione muniri . Actum publice Carnoti , in capitulo nostro , anno Domini MºCºXCºVIIº , mense januario . »
« Raginaldus , Dei gracia , Carnotensis episcopus , omnibus ad quos littere iste pervenerint , in Domino salutem . Notum fieri volumus universis , tam presentibus quam futuris , quod Carnotense Capitulum a Roberto , milite de Novigento , dimidiam partem decime quam habet apud Novigentum , sub hac pignoris conventione , accepit , quod per tres annos inde fructus annone , avene et leguminum integre percipiet ; post tercium annum , infra Pascha , prefato Roberto redimere licebit alioquin sequentis anni , et sic deinceps Capitulum fructus decime habebit , donec sepedictus Robertus xl libras carnotensis monete reddat et Capitulo satisfaciat . Si vero carnotensis moneta forte deterioretur , xxxviii libras parisienses pro carnotensibus reddentur . Preterea prefatus miles illam partem decime quam possidet ita obligavit quod , si Capitulum , ex defectu ipsius Roberti , aliquas patiatur expensas , totum super decimam computabitur . Hoc tenendum concesserunt Robertus miles , Philippa , uxor ejus , Garinus filius , Gervasius et Herveus , fratres ejus , data fide corporaliter . Nos vero , de cujus feodo predicta decima esse cognoscitur , hoc approbavimus , et , ad peticionem tam Capituli quam predicti Roberti , litteras istas jussimus fieri et sigilli nostri impressione signari . Actum in Capitulo , anno gracie MºCºLXXXXºVIIIº , Gaufrido , decano ; Hugone , succentore ; Guismondo , archidiacono Blesensi ; Johanne presbitero ; Milone , diacono ; Garino , diacono ; Simone de Beroto , Rem bardo , Germondo de Levesvilla , Guillelmo Precentoris , Galterio Regine , Henrico Capicerii , et multis aliis astantibus laicis , etiam Supplicio placitatore , Ivone de Capitulo , et Ivone placitatore , et Drocone , presentibus . »
« Henricus , Carnotensis ecclesie archidiaconus , omnibus ad quos littere iste pervenerint , in Domino salutem . Notum esse volumus universis presentem paginam inspecturis , quod Manerius , miles , decimam quam possidebat apud Gilenvillam , pro l libris carnotensis monete , magistro Guidoni , Carnotensi canonico , sub hac pignoris conventione obligavit quod ipse Guido canonicus , vel quicumque e mandato ipsius predicte decime fructus , frugum , leguminum , et , exceptis straminibus et farraginibus , universorum absque ulla exceptione , singulis annis integre percipiet ; nullum autem servitium aliquis dominorum , a quibus dictus Manerius predictam decimam tenet , quamdiu sepedictus Guido vel quicumque e mandato ipsius predictam decimam tenuerit , exigere poterit . Si moneta carnotensis deterioraretur , xlviii libras parisiensis monete sepedictus Manerius vel heres ejus solvere teneretur . Preterea Manerius vel heres ejus granicam ad conservandas segetes sufficienter preparabit . Illi qui decimam habebunt clavem et custodiam in autumpno sibi servabunt . Quandocumque predictus Manerius predictam pecuniam reddere voluerit redimere licebit . Hanc conventionem approbaverunt , et , data fide corporaliter , tenendam promiserunt Hersendis , uxor predicti Manerii , et filii ejus Hugo , Galerandus et Nicholaus , domini feodi Hugo et Willelmus et Hamericus de Loesvilla . Testes hujus pactionis sunt : Radulfus , decanus Curveville ; Garnerius de Gaiis ; Henricus , nepos capicerii ; Nicholaus , tunc temporis episcopi chamerarius ; Mauricius de Gondrevilla ; Hugo de Loesvilla ; Robertus de Nogento ; Johannes , clericus Henrici de Corbollio ; Willelmus et Dionisius de Bonavalle ; et Robinus Chonie , tunc clericus Henrici archidiaconi ; Domellus ; Herveus , major de Kaelennes ; Johannes Lardelerius ; Stephanus , clericus magistri Guidonis , et Milo , clericus decani de Alneolo . Nos autem , ad petitionem ipsorum predictorum , litteras istas fecimus annotari et sigilli nostri impressione muniri . Actum Carnoti , in domo Henrici archidiaconi , anno Domini MºCCº primo , mense augusto . »
« Innocentius , episcopus , servus servorum Dei , dilectis filiis decano et Capitulo Carnotensi , salutem et apostolicam benedictionem . In nostra presentia constitutus venerabilis frater noster episcopus Carnofensis , pro animabus tam sua quam predecessorum et successorum suorum , hospitali Sancte-Marie-in-Saxia , de voluntate nostra , prebendam in ecclesia Carnotensi , ad opus infirmorum et pauperum , pia liberalitate concessit , et nos concessionem ipsius , nomine hospitalis ejusdem , recepimus et auctoritate curavimus apostolica roborare ; decernentes irritum et inane si quid de prebenda , vel nunc vacante , vel in proximo vacatura , contra hoc , quod non credimus , fuerit attemptatum . Ne autem ex hoc ecclesia vestra solito servitio defraudetur , pastorali volentes sollicitudine providere , volumus et presentium auctoritate concedimus ut , juxta dispositionem ipsius episcopi , aliquis statuatur qui pro ea deserviat et in ea ecclesie Carnotensi terciam partem proventuum ejusdem prebende in integrum percepturus , duabus reliquis hospitali supradicto , annis singulis , in integrum persolvendis . Ideoque discretioni vestre per apostolica scripta mandamus et precipimus quatinus quod ab eodem episcopo factum est intuitu pietatis et a nobis auctoritate apostolica confirmatum , gratum habeatis et ratum et inviolabiliter observetis , vestrumque consensum per patentes nobis curetis litteras intimare . Alioquin noveritis nos eidem , et venerabili fratri nostro Aurelianensi episcopo , et dilecto filio abbati Vindocinensi mandasse ut vos ad ea , monitione premissa , per censuram ecclesiasticam , appellatione remota , compellant . Datum Anagnie , iiii idus novembris , pontificatus nostri anno quarto . »
Guido , divina miseratione , Sancti-Petri Carnotensis abbas , et universitas fratrum ejusdem Capituli , universis presentibus pariter et futuris presentis pagine noticiam casu quolibet habituris , salutem in vero salutari . Ex pia antecessorum religione statutum fuit quod duas procurationes , alteram feria tercia Paschalis ebdomade , alteram in festo beatorum apostolorum Petri et Pauli , et potum in vigilia ejusdem festi processioni ecclesie Carnotensis , quando ad nos veniret , annuatim exhiberemus , ut qui causa spiritualis refectionis in divinis laborassent officiis , non sine corporalis alimonie benedictione redirent . Verum , quia in dictarum procurationum exhibitione , ob turbarum instantiam , illis importune , nobis dampnose , utrisque inhoneste res fieri videbatur et verti utrobique pluries in querelam , ad fugam discordie et mutue affectionis custodiam , antiqua illa institutio , de assensu utriusque partis , retracta est commodius in hunc modum : ita , scilicet , quod processio illarum personarum , canonicorum , clericorum , matriculariorum a memoratis procurationibus et potu et missione pastillorum ad personas prefatis diebus de cetero abstineret et ab eisdem procurationibus quieti perpetuo existeremus et immunes . Nos vero in recompensationem dictarum procurationum , potus et pastillorum , quicquid in decimis apud villam que dicitur Illeis , in jure patronatus ecclesie ejusdem ville et in aliis , si qua sunt ibidem ad nos spectantia , habebamus , Capitulo Carnotensi concessimus perpetuo possidendum , etiam si ad nos alicujus interdicti occasione processionaliter non venirent . Si autem res memoratas qualibet occasione diminui aut aliquatenus contigerit adnullari , nichil tamen in supradictis procurationibus poterunt reclamare . Verum quia memorate res in manu nostra tunc temporis non erant , statutum fuit quod donec ipsas ipsis liberaremus , quas nos , quamcito possemus , bona fide juravimus liberaturos , quindecim libras carnotenses , septem tercia feria Paschalis ebdomade , octo libras in festo beatorum apostolorum Petri et Pauli , sepedicto Capitulo , pro predictis procurationibus , potu et pastillis , annuatim redderemús , et sex denarios in utroque festo pueris qui cereis et thuribulo deservirent . Sed quia scriptum est qui non laborat non manducet , de assensu utriusque partis firmatum fuit et confirmatum quod si prefatis diebus ad monasterium nostrum , alicujus rei aut interdicti occasione , dicta processio non veniret , nullam eis denariorum summam de predictis procurationibus solyere teneremur . Quod ne possit processu temporis oblivione deleri aut aliquatenus a posteris in irritum revocari , sigillorum nostrorum appositione fecimus in memoriam presentem paginam confirmari . Actum anno Dominice incarnationis MºCCº primo , mense marcio . »
« Ego Ludovicus , Blesensis comes et Clarimontis , omnibus notum facio quod ego , pro remedio anime mee et Katarine uxoris mee et bone memorie matris mee , dedi ecclesie Beate-Marie de Carnoto vii libras et x solidos carnotensis monete , annis singulis , in molendinis meis de Carnoto percipiendos . De istis vero predictis vii libris et x solidis , nunc recipiet ecclesia l solidos vigilia anniversarii matris mee . Post decessum vero meum , die anniversarii mei l solidi persolventur . Similiter post decessum uxoris mee , l solidi recipientur ipsa die anniversarii ejus . Quod ut ratum sit et firmum , litteris meis commendo et sigillo meo confirmo . Actum Carnoti , anno gracie MºCCº secundo . Datum per manum cancellarii mei Theobaldi , quarta die maii . »
« Raginaldus , Dei gracia , Carnotensis episcopus , omnibus ad quos littere iste pervenerint , salutem in Domino . Noverint universi presentis scripti paginam inspecturi quod Gaufridus Mordens , miles , recipiens de caritate Carnotensis Capituli novem libras carnotensis monete , dedit in elemosinam eidem Capitulo in perpetuum et concessit sex annone et tres avene sextarios , ad mensuram carnotensem et ad valorem bladi de granica de Fontanis , in terra sua de Grungnellis annuatim percipiendos . Ita quod , quotiens mutabitur in terra illa medietarius seu colonus , idem miles , seu quicumque in ejusdem terre dominio ipsi successerit , dicto Capitulo presentialiter exhibere tenebitur eum qui de novo terre illi adhibebitur medietarium seu colonum , juratoriam cautionem de reddendo fideliter predicto redditu prestiturum . Hanc autem donationem et quam prenotavimus pactionem observandam fideliter et tuendam juraverunt prefatus Gaufridus , miles , et fratres ejus Hubertus scilicet , miles , et Willelmus , concedente Hildeburge , dicti Gaufridi militis uxore , assensum quoque prebente et manucapiente Huberto de Rupe , ad cujus feodum terra illa cognoscitur pertinere . Quod ut ratum inconcussumque permaneat , sigilli nostri munimine fecimus roborari . Actum anno gracie MºCCºIIº , mense maio . »
« Guillelmus , vicedominus Carnotensis , omnibus ad quos littere iste pervenerint , in Domino salutem . Noverint universi presentis scripti paginam inspecturi , quod ego ecclesie Beate-Marie Carnotensis xl solidos carnotensis monete de redditu in perpetuum tribuo et concedo , et in spectante ad me viaria Carnotensi , annuatim , post decessum mee sororie Margarite , percipiendos assigno , pro anniversario meo , annuatim , in eadem ecclesia cele brando , statuens nichilominus et assignans eidem ecclesie , si mors mea mortem illius prevenerit , unum modium annone loco illorum xl solidorum , interim , scilicet singulis annis , usque ad decessum dicte mee sororie percipiendum in molendino meo apud Carnotum sito , quod appellatur molendinum Vicedomini Carnotensis , ita quod , ex quo illa decesserit , memorata ecclesia xl solidos pretaxatos , ut dictum est , in predicta viaria possidebit atque percipiet , et prenotatus annone modius ad me et heredes meos quiete ac libere revertetur . Quod ut ratum permaneat , sigilli mei feci munimine roborari . Actum anno gracie MºCCº secundo , mense maio . »
« Guillelmus , vicedominus Carnotensis , omnibus ad quos littere iste pervenerint , in Domino salutem . Noverint universi presentis scripti paginam inspecturi , quod ego ecclesie Beate-Marie Carnotensis xl solidos carnotensis monete de redditu in perpetuum tribuo et concedo , et in spectante ad me viaria Carnotensi , annuatim , post decessum mee sororie Margarite , percipiendos assigno , pro anniversario meo , annuatim , in eadem ecclesia celebrando , statuens nichilominus et assignans eidem ecclesie , si mors mea mortem illius prevenerit , unum modium annone loco illorum xl solidorum , interim , scilicet singulis annis , usque ad decessum dicte mee sororie percipiendum in molendino meo apud Carnotum sito , quod appellatur molendinum Vicedomini Carnotensis , ita quod , ex quo illa decesserit , memorata ecclesia xl solidos pretaxatos , ut dictum est , in predicta viaria possidebit atque percipiet , et prenotatus annone modius ad me et heredes meos quiete ac libere revertetur . Quod ut ratum permaneat , sigilli mei feci munimine roborari . Actum anno gracie MºCCº secundo , mense maio . »
« Ego Gervasius , dominus Castri-Novi , presenti carta notum facio Christi fidelibus universis quod cum esset contentio inter me et Capitulum Carnotense super quadam portione nemorum de Torceio et eorumdem nemorum metis , tandem , pro bono pacis et scandalo sedando , cognoscens eciam quod portio nemorum que in contentionem devenerat ad jus dicti Capituli pertineat ab antiquo , portionem illam usque ad rivulum qui boscos Grenolle a nemoribus de Torceio dividebat et dividet in futurum memorato Capitulo libere et quiete possidenda concessi , contentioni renuncians absolute . Hoc etiam concessit presentialiter in capitulo Carnotensi Hugo , filius meus primogenitus , et quia dicebat se non habere sigillum voluit ut litteris meis ejus concessio firmaretur . Quod ut ratum permaneat et immotum , feci presentem paginam adnotari et sigilli mei munimine roborari . Actum anno gracie MºCCºII , mense maio . »
« Gervasius , dominus Castelli-Novi , omnibus ad quos littere iste pervenerint , salutem . Noverint universi scriptum presens inspecturi quod ego , pro anniversario meo annuatim in Carnotensi ecclesia celebrando , ejusdem ecclesie Capitulo quadraginta solidos carnotensis monete de redditu , in perpetuum , tribuo et concedo , assignans eos in pedagio de Castello-Novo annuatim percipiendos et in die obitus mei Carnoti reddendos , laudantibus hoc et concedentibus Margarita , uxore mea , et filiis meis , Hugone scilicet et Herveo . Quod ut ratum et inconcussum permaneat , appositione sigilli mei feci presentem paginam roborari . Actum sollempniter in capitulo Carnotensi , anno incarnati Verbi millesimo ducentesimo secundo , mense maio . »
« Ego Matildis , Perticensis comitissa , notum facio presentibus et futuris quod ego ecclesie Beate-Marie Carnotensis lxª solidos andegavensis monete , pro anniversario meo , et lxª solidos ejusdem monete , pro anniversario Gaufridi , olim mariti mei , venerabilis comitis Perticensis , annuatim in eadem ecclesia celebrandis , concedo et assigno in redditibus de Marchesvilla , ab eodem marito meo et a me communiter acquisitis , annuatim in festo Purificationis beate Marie percipiendos , Thoma filio nostro hoc concedente et Stephano de Pertico , fratre predicti mariti mei , assensum prebente . Quod ut ratum permaneat , presens scriptum sigilli mei feci munimine roborari . Actum in capitulo Carnotensi , residente Raginaldo , Carnotensi episcopo , et multis aliis astantibus , anno gratie MºCCºIIº , mense junio . »
« Stephanus de Pertico , miles , omnibus ad quos littere iste pervenerint , salutem in Domino : Noverint universi presentis scripti paginam inspecturi quod Johannes de Friesia , miles , omnem viariam quam ipse in terra ecclesie Beate-Marie Carnotensis habebat eidem ecclesie , in perpetuam elemosinam , contulit et donavit , volente hoc et concedente fratre suo Guarino . Hanc autem donationem ego concessi et confirmavi . Preterea , pro anniversario meo in eadem ecclesia annuatim celebrando , quinquaginta solidos carnotensis monete assignavi , in redditu de Longuo-Villari , post decessum meum , percipiendos . Institutionem etiam anniversariorum karissimi fratris mei Gaufridi , comitis Perticensis , et Maltidis comitisse , uxoris ejusdem comitis , et redditum pro eisdem anniversariis celebrandis , sicut in litteris ejusdem comitisse continetur , assignatum ego concessi et approbavi . Ad quorum robur atque memoriam sigilli mei appositione presentem paginam communivi . Actum in capitulo Carnotensi , presente Raginaldo , ejusdem ecclesie episcopo , et multis aliis astantibus , anno gracie MºCCºIIº , mense junio . »
« Guillermus subdecanus , Symon de Berou , Milo de Garneio , Rembaudus Craton , Robertus de Berou , canonici Carnotenses , omnibus ad quos littere iste pervenerint , in Domino salutem . Cum inter dilectum fratrem nostrum Hugonem , prepositum Amiliaci , et Guidonem , de Fontanis majorem , super quibusdam possessionibus quas idem Guido , major , diu possederat controversia verteretur , videlicet super viridario de Fonte et super quodam agripenno qui dicitur agripennus de Fonte et super dimidio agripenno de Barba et tribus agripennis Spineto proximis et quodam agripenno de Buiseio , tandem , partibus in nostra presentia constitutis , controversia illa in hunc modum sopita est : Dictus siquidem Guido , major , partem predicti viridarii que granice Beate-Marie contigua est et dictum agripennum de Fonte dixit ad jus suum feodaliter pertinere cum reliquo feodo quem tenet a Capitulo . Cetera vero supradicta omnia , absque reclamatione et contradictione aliqua , recognovit ad jus memorati prepositi specialiter pertinere . Actum anno gracie MºCCºIIº . Quod ut ratum , etc . . . . . . »
« Raginaldus , Dei gracia , Carnotensis episcopus , . . . . Huic facto testes sunt quorum nomina subscripta sunt : Hugo , succentor ; Gislebertus , presbyter ; Nicolaus , presbyter ; Petrus de Sancto-Maximino , canonici Carnotenses ; Willelmus , prior domus Elemosinarie ; Manasserius et alii fratres ejusdem domus . Quod ut firmum et stabile perseveret , sigilli nostri munimine confirmamus . Actum Carnoti , anno gracie MºCCºIIIº , mense januario , xvii kal . februarii . »
« Hugo , decanus , et universitas Capituli Carnotensis , omnibus ad quos littere iste pervenerint , in Domino salutem . Notum fieri volumus universis , tam presentibus quam futuris , quod Amarricus de Levesvilla , miles , et Aales , uxor ejus , quartam partem majoris decime de Piativillari quam idem Amarricus tenebat a prefato decano in feodum , eidem decano , in pre sentia nostra , dederunt et concesserunt , ita quod ipsi decano licitum esset de cetero de predicta decima qualemcumque vellet dispositionem facere . In cujus donationis recompensationem , idem decanus lxª libras carnotensis monete supradictis Amarrico et uxori sue caritative contulit . Verum memoratus decanus hujus decime duas partes nobis largitus est , pro anniversario suo faciendo ; terciam vero partem , de communi assensu omnium nostrum , monachis Sancte-Marie de Josaphat in elemosinam dedit , pro anniversario suo similiter faciendo . Ceterum supradicti Amarricus et uxor ejus tam donationem suam quam ipsius decani dispositionem ratam permanere volentes , ad altare sacrosancte Virginis accesserunt , et , per oblationem unius cultelli super idem altare positi , donationem quam prius in capitulo fecerant confirmaverunt , multis ad hoc videndum et audiendum convocatis , prestito etiam super idem sacrosanctum altare sacramento quod donationem istam quamdiu viverent garandirent et nunquam de cetero , per se vel per alios , immutare aut irritare presumerent . Hoc idem concessit et , fide interposita , se firmiter observaturum promisit Ebrardus , primogenitus eorum filius , et quatuor ejusdem Ebrardi sorores : Ysabelis , scilicet , Petronilla , Philippa et Margarita . Hoc idem concessit Germundus , concanonicus noster , sepedicti Amarrici militis frater , et quatuor ejusdem Germundi sorores : Ysabelis , Aelina , Eustachia et Beatrix . Hujus quoque rei testes et fidejussores , etiam fide interposita , sunt milites isti : Raginaldus Cholet , Robertus de Carnoto , Hugo de Fai . Dedit preterea sepedictus Amarricus , miles , in contraplegium , reliquam partem decime quam tenet a decano in feodum , ita tamen quod Germundo , fratri ejusdem Amarrici militis , nihilominus liceat partem illam decime quam modo tenet , libere et pacifice , cum omni integritate fructuum , possidere . Actum in capitulo , anno gracie millesimo CCºIIIº , mense februario . Quod ut ratum permaneat et inviolabiliter observetur , presentem paginam sigilli Beate-Marie fecimus impressione muniri . »
« Ego Robertus de Carnoto , miles , notum facio universis presentis scripti paginam inspecturis quod ego , devotus Carnotensis ecclesie filius , concessi et dedi in elemosinam canonicis ejusdem ecclesie redditus xx solidorum , apud Vovas , et decem solidos , apud Domnam-Mariam , quos habebam pro viaria , per manum canonicorum annuatim percipiendos , et dimidium avene modium , apud Archivillare , quem habebam pro tensamento . Memorati vero canonici , in hujus recompensationem beneficii , quadraginta quinque libras carnotensis monete mihi contulerunt . Unde ad majorem hujus rei noticiam in posterum faciendam , ego , in ecclesia supradicta , ad altare beate virginis Marie humiliter accedens , donationem predictam , prius in capitulo factam , publice recognovi , et , cutello super idem altare manu propria posito et oblato , multis hoc videntibus et audientibus , confirmavi , laudantibus hoc ipsum et concedentibus uxore mea Odelina et liberis meis omnibus , scilicet : Willelmo , Gaufrido , Adelitia , Matilde , Heloysa , necnon et fratre meo , sepefate ecclesie canonico . Hanc etiam donationem perpetuo et inviolabiliter observare et bona fide garandire promisi et fidei mee interpositione firmavi : hujus quoque rei fidejussores constitui , scilicet : Gaufridum de Berou , Willelmum de Colemenvilla , Willelmum de Sancto-Mar tino , Albertum de Codreio . Quod ut ratum permaneat et de cetero nequeat oblivione deleri , presentis scripture testimonio declarare decrevi , sigilli mei munimine roborato . Actum anno gracie MºCCº quarto , mense decembri . »
« In nomine Patris et Filii et Spiritus Sancti , amen . Ego Tetbaldus , palacii comes , precepi litterarum tenaci memoriae tradi et sic notum fieri posteris sanctae Dei aecclesie fidelibus atque nostris quod in presentia multorum facio et a quibuslibet videri vel audiri volo . Quia enim , injuste et nulla juris nostri repetitione premissa , mancipaveram mihi et aecclesiae Sancti-Martini , per manum Guillelmi prepositi et aliorum fidelium nostrorum , servos atque ancillas qui nati sunt ex conjugio servorum Sanctae Mariae Carnotensis aecclesiae et ancillarum nostrarum et aecclesiae Sancti-Martini vel e converso , venit ad me Gaufridus episcopus , decano et aliis qui busdam personis aecclesiae sibi adhibitis , humiliter postulans ut , sicut anno introitus Arraldi , episcopi , et supra , quietam possessionem servorum et ancillarum ex tali conjugio habuerat Carnotensis aecclesia , ita sibi habendam perpetuo redderem liberam et quietam de his qui usque ad hanc diem simili matrimonio copulati erant . Precibus ergo episcopi et canonicorum , presertim justis in hac re , dissentire indignum duxi , et litis atque contentionis causam funditus eradicare atque pacem quae Deo conciliat animas elegi inter nos et canonicos ponere . Consensu ergo sororis meae Berte , et uxoris Adelaidis , atque filiorum meorum Stephani et Odonis , necnon etiam canonicorum Sancti-Martini , facio quod episcopus et canonici petierunt , et servos vel ancillas , de quibus sermo est , a nostra manu in potestatem illo rum reddo liberam et quietam : hoc tamen addens ut si forte contigerit simile matrimonium inter servos nostros et illorum , servent erga nos legem illam et consuetudinem quam poterunt probare legitime canonici Sancti-Martini se habuisse tempore Odonis comitis , antequam prohibuisset ne servi canonicorum Sanctae Mariae conjugio miscerentur suis . Ut ergo haec nostra concessio petitionis illorum plenariam firmitatem in posterum habeat , cartam hanc , sigillo auctoritatis nostrae impresso , cruce etiam facta manu nostra , roboravimus et fidelium nostrorum manibus tangendo corroborandam dedimus . + Signum Tetbaldi comitis . + Signum Adelaidis , uxoris ejus . Signum Ingelranni , Suessorum archidiaconi . Signum Rainerii , Blesensis clerici . Signum Bonidonis Lonbardi . Signum Rotberti , capellani . Signum Tetbaldi de Rupibus . Signum Gilduini Blesensis . Signum Dudonis , dapiferi . Signum Fulconis de Brana . Signum Rodulfi de Vitreio . Signum Rotberti , legis docti . Signum Guillelmi , prepositi . Signum Goscelini , canonici Sancti-Martini . Signum Gradulfi , canonici . Signum Ilberti de Gurzeis . Signum Hilduini , precentoris . Signum Girardi , majoris . Signum Ugonis , cubicularii . Signum Guidardi de Vana . Signum Guillelmi , servientis . Signum Hugonis , filii Rotrochi . Signum Gauterii Cenomannensis . Signum Gelduini de Sancto-Oculo . Signum Hugonis , constabularii . Data vº idus januarii , indictione viª , anno a passione Domini millesimo LXXXºIIIº , regnante Philipo xxºiiiº . Scripta manu Ingelranni , Carnotensis aecclesiae decani et cancellarii . »
« Hugo , decanus , et Gaufridus , archidiaconus Parisiensis , universis presentibus pariter et futuris , salutem in salutis auctore . Ad omnium noticiam volumus pervenire quod cum inter venerabiles viros Hugonem , decanum , et Willelmum , subdecanum Carnotensem , ex una parte , et Guidonem , abbatem , et monachos Sancti-Petri Carnotensis , ex altera , super jurisdictione servientum eorumdem abbatis et monachorum , querela verteretur , tandem idem decanus et subdecanus , de assensu Capituli , compromiserunt in nos , sub hac forma , de ipsa querela , pace sine judicio terminanda : Nos igitur utriusque partis receptis testibus , publicatis attestationibus , allegationibus inspectis , habitoque cum viris prudentibus et juris peritis consilio , tandem , ad fugam discordie et mutue dilectionis custodiam , de consensu ambarum partium , sic amicabiliter composuimus : quod decanus et subdecanus Carnotenses , jure archidiaconatus , habeant plenam jurisdictionem in servientibus abbatis et monachorum Sancti-Petri Carnotensis infra banleugam morantibus , ita tamen quod si aliquis de servientibus abbatis vel monachorum trahatur in causam coram decano vel subdecano Carnotensibus , vel eorum officialibus , veniet coram eis , et ipsi tenebuntur dare inducias xv dierum ad componendum coram abbate vel officiali ejus , et interim non poterunt decanus vel subdecanus jurisdictionem suam exercere in illos qui remissi fuerint ad componendum propter hanc causam , hoc excepto quod , si fuerit canonicus Carnotensis , vel clericus de choro , vel eorumdem serviens , vel alius clericus , vel peregrinus , vel transiens , non tenebuntur dare inducias ad componendum , si autem composuerint infra predictos xv dies renuntiabunt illi a quo citati fuerint vel ejus officiali et non tenebuntur de emenda . Quod ne possit in irritum duci aut processu temporis oblivione deleri , presenti pagine mandari fecimus et sigillorum nostrorum munimine confirmari . Actum Parisius , in domo decani , anno gracie MºCCºVº , mense junio . »
« Ego Nivelo , dominus Fractevallis , notum facio presentibus et futuris quod dilectus et fidelis meus Hugo de Vilais , miles , in presentia mea constitutus , confessus est se , assensu Eramburgis uxoris sue et filiorum suorum Jocelini , Symonis , et filiarum suarum Johanne , Agnetis , Eremburgis , et Aeline , et Odoini fratris sui , et Marie sororis sue , vendidisse Capitulo Carnotensi campum unum terre , quem habebat in territorio de Vilais , in loco qui vocatur Versus Novum-Vicum , qui fuit Hemmardi ; qui campus , ad perticam Capituli , continet decem et novem sextarios semeure terre ; ita quod idem Hugo , miles , quadraginta septem libras et decem solidos parisienses habuit a Capitulo nomine emptionis . Capitulum eidem Hugoni et ipsius heredibus pro prefato campo reddet annui census , in festo sancti Remigii , solummodo tres solidos parisienses sine omni alia obnoxietate et justicia . Ego vero , de cujus feodo dictus Hugo miles prefatum campum tenebat venditionem supradictam ratam habeo , volo , laudo , guarandire promitto et presenti scripto et sigilli mei munimine confirmo ; ita quod si dictus Hugo , miles , in aliquo mihi forefaceret , non campum dictum , sed illos tres solidos census solummodo possem saisire . Quod ut ratum firmumque permaneat , presentes litteras sigilli mei munimine feci roborari . Actum anno gracie millesimo CCº sexto , mense decembri . »